Document ID: 32005D0420

32005D0420
L 143/34
SLUŽBENI LIST EUROPSKE UNIJE
02.06.2005.
ODLUKA KOMISIJE
od 2. lipnja 2005.
o izmjeni Dodatka A Prilogu VIII. Akta o pristupanju iz 2003. u vezi s određenim objektima u sektorima mlijeka, ribe i mesa u Latviji
(priopćena pod brojem dokumenta C(2005) 1609)
(Tekst značajan za EGP)
(2005/420/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Češke Republike, Estonije, Cipra, Latvije, Litve, Mađarske, Malte, Poljske, Slovenije i Slovačke (1), a posebno njegov Prilog VIII., poglavlje IV., odjeljak B, pododjeljak I(1), stavak (d).
budući da:
(1)
Latviji su bila odobrena prijelazna razdoblja za određene objekte navedene u Dodatku A (2) Prilogu VIII. Akta o pristupanju iz 2003. Navedeni Dodatak izmijenjen je Odlukama Komisije 2004/460/EZ (3) i 2004/472/EZ (4).
(2)
Latvija je predala izjavu u kojoj se navodi da su određeni objekti iz sektora mlijeka, ribe i mesa dovršili proces svog unapređivanja te su sada u cijelosti usklađena sa zakonodavstvom Zajednice. Štoviše, određeni objekti su prestala s aktivnostima.
(3)
Sukladno tome primjereno je izmijeniti Dodatak A Prilogu VIII. Akta o pristupanju iz 2003. Radi jasnoće potrebno je navedeni dodatak zamijeniti.
(4)
Stalni odbor za prehrambeni lanac i zdravlje životinja obaviješten je o mjerama predviđenim ovom Odlukom,
DONIJELA JE OVU ODLUKU:
Članak 1.
Dodatak A Prilogu VIII. Akta o pristupanju iz 2003. zamjenjuje se Prilogom ovoj odluci.
Članak 2.
Ova je Odluka upućena državama članicama.
Sastavljeno u Bruxellesu 2. lipnja 2005.

Labels: 17
7
0
6
18
15